Shirka oo socday 4 saacadood waxa uu kusoo gabagaboobay jawi aad u wanaagsan oo ay dhammaan ka qayb galayaashu isku si wax u arkayeen, isla markaasna waxaa shirka soo gaadhayey telefoonno aad u badan oo ka imaanayey meelo kala duwan oo dalka ka mid ah oo ay ku noolyihiin dad taageero u haya jabhadda kuwaas oo dhammaan muujinayey in ay aad uga xunyihiin in ay u suuro gali weyday in ay ka qayb qaataan shirkaas, isla markaasna waxay dadka soo hadlaya intaas ku darayeen in ay taageersanyihiin wax alla wixii kasoo baxa shirkaas ee lagu taageerayo halganka Jabhadda waddaniga xoreynta Ogadeniya ku jirto, sidoo kalana ay taageersanyihiin cid kasta oo la dagaallameysa gumeysiga Itoobiya.
